Author: Vavreková Lenka
Last saved by: Hořinková Hana
Company: MZ SR

N á v r h
 
Zákon
 
z ..............  2016,

ktorým sa mení a dopĺňa zákon č. 153/2013 Z. z. o národnom zdravotníckom informačnom systéme a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony

Národná rada Slovenskej republiky sa uzniesla na tomto zákone:

Čl. I

Zákon č. 153/2013 Z. z. o národnom zdravotníckom informačnom systéme a o zmene a doplnení niektorých zákonov v znení zákona č. 185/2014 Z. z., zákona č. 77/2015 Z. z., zákona č. 148/2015 Z. z. a zákona č. 167/2016 Z. z. sa mení a dopĺňa takto:

1.	V § 2 ods. 2 sa čiarka za slovami „zdravotný stav populácie“ nahrádza spojkou „a“ a na konci prvej vety sa vypúšťajú slová „a údajov súvisiacich s vydávaním preukazov poistenca s elektronickým čipom“.

2.	V § 3 ods. 1 sa písmeno a) dopĺňa tretím bodom, ktorý znie:
„3. Národný register organizácií zaobchádzajúcich s liekmi.“.

3.	V § 3 sa odsek 2 dopĺňa písmenami u) a v), ktoré znejú:
„u) z registra právnických osôb,^15ba)
v) z registra adries.^15bb)“.

Poznámky pod čiarou k odkazom 15ba) a 15bb) znejú:
„^15ba) § 2 zákona č. 272/2015 Z. z. o registri právnických osôb, podnikateľov a orgánov verejnej moci a o zmene a doplnení niektorých zákonov.
^15bb) § 4 zákona č. 125/2015 Z. z. o registri adries a o zmene a doplnení niektorých zákonov.“.

4.	V § 4 odsek 1 znie:
„(1) Národnými zdravotnými registrami sú
a)	národný register elektronických zdravotných knižiek,
b)	národný onkologický register,
c)	národný register diabetes mellitus,
d)	národný register vrodených chýb,
e)	národný register chorôb obehovej sústavy,
f)	národný register neurologických chorôb,
g)	národný register chronických pľúcnych chorôb,
h)	národný register tuberkulózy,
i)	národný artroplastický register,
j)	národný register zápalových reumatických chorôb,
k)	národný register úrazov vyžadujúcich poskytnutie ústavnej zdravotnej starostlivosti,
l)	národný register osôb s podozrením na ich zanedbávanie, týranie, zneužívanie a osôb, na ktorých bolo páchané násilie,
m)	národný register asistovanej reprodukcie.“.

5.	 V § 5 ods. 5 prvej vete sa vypúšťajú slová „zadaním bezpečnostného kódu^21) po vložení preukazu poistenca s elektronickým čipom alebo“ a slová „občianskeho preukazu s elektronickým čipom^22) a príslušným certifikátom (ďalej len „občiansky preukaz s  elektronickým čipom“)“ sa nahrádzajú slovami „občianskeho preukazu s elektronickým čipom^22)“.

Poznámka pod čiarou k odkazu 21 sa vypúšťa.
Poznámka pod čiarou k odkazu 22 znie:
„^22) § 4a zákona č. 224/2006 Z. z. o občianskych preukazoch a o zmene a doplnení niektorých zákonov v znení neskorších predpisov.“.

6.	V § 5 ods. 7  sa vypúšťajú slová „preukazu poistenca s elektronickým čipom alebo“.

7.	 V § 5 ods. 8 druhá veta znie:

„Súhlas na prístup k údajom podľa prvej vety dáva osoba zadaním 
a)	bezpečnostného osobného kódu po vložení občianskeho preukazu s elektronickým čipom do technického zariadenia poskytovateľa zdravotnej starostlivosti; túto skutočnosť musí osoba vopred vyznačiť v elektronickej zdravotnej knižke postupom podľa odseku 5 alebo
b)	súhlasu prostredníctvom technického zariadenia poskytovateľa zdravotnej starostlivosti po vložení občianskeho preukazu s elektronickým čipom do technického zariadenia poskytovateľa zdravotnej starostlivosti a trvá počas prítomnosti občianskeho preukazu s elektronickým čipom v technickom zariadení poskytovateľa zdravotnej starostlivosti.“.

8.	V § 11 ods. 3 písm. d) sa vypúšťa čiarka a slová „preukazu poistenca s elektronickým čipom“.

9.	V § 12 ods. 3 sa vypúšťajú písmená l) až n).

Doterajšie písmená o) až r) sa označujú ako l) až o).

Poznámka pod čiarou k odkazu 36a sa vypúšťa.

10.	Za § 15 sa vkladá nový § 15a, ktorý vrátane nadpisu znie:

„§ 15a
Prechodné ustanovenia k úpravám účinným od 1. marca 2017

(1)Ak ide o osobu, ktorej nebol vydaný občiansky preukaz s elektronickým čipom, je zdravotnícky pracovník ustanovený v § 5 ods. 6 písm. b) a d) oprávnený do 31. decembra 2021 na prístup k elektronickým zdravotným záznamom z elektronickej zdravotnej knižky v rozsahu podľa § 5 ods. 1 písm. b) prvého bodu na základe písomného súhlasu osoby zadaním rodného čísla osoby do informačného systému poskytovateľa zdravotnej starostlivosti; prístup k záznamom o odporúčaní lekára na špecializovanú zdravotnú starostlivosť má tento zdravotnícky pracovník prostredníctvom identifikátora záznamu o odporúčaní lekára na špecializovanú zdravotnú starostlivosť. Písomný súhlas osoby na prístup k elektronickým zdravotným záznamom z elektronickej zdravotnej knižky je súčasťou zdravotnej dokumentácie osoby.^37aa)

(2) Zdravotnícky pracovník záchrannej zdravotnej služby je pri zabezpečovaní neodkladnej zdravotnej starostlivosti oprávnený do 31. decembra 2021 na prístup k elektronickým zdravotným záznamom z elektronickej zdravotnej knižky v rozsahu podľa § 5 ods. 1 písm. b) prvého bodu po zadaní rodného čísla osoby do informačného systému poskytovateľa zdravotnej starostlivosti.“. 

Poznámka pod čiarou k odkazu 37aa znie:
„37aa) § 18 zákona č. 576/2004 Z. z.“.“.

11.	V prílohe č.1 časti B písm. a) a e) sa za slová „štátne občianstvo“ vkladá čiarka a slová „počítačové číslo občana“ a na konci sa pripájajú tieto slová: „primárny kľúč záznamu zdravotníckeho pracovníka v registri“.

12.	V prílohe č. 1 časti B písm. e) úvodná veta znie: „Zoznam osobných údajov, ktoré možno poskytnúť tretím stranám uvedeným v písmene f)“.

13.	V prílohe č. 1 časti B. písm. f) úvodná veta znie: „Tretie strany, ktorým sa poskytujú osobné údaje uvedené v písmene e)“.

14.	V prílohe č. 1 sa časť B dopĺňa písmenom g), ktoré znie:
„g) Zoznam osobných údajov, ktoré možno prostredníctvom informačného systému poskytnúť poskytovateľovi zdravotnej starostlivosti
Primárny kľúč záznamu zdravotníckeho pracovníka v registri, meno, priezvisko, číselný kód zdravotníckeho pracovníka, dátum pridelenia kódu, dátum ukončenia platnosti kódu, dátum pozastavenia platnosti kódu, dátum ukončenia pozastavenia platnosti číselného kódu a odborná spôsobilosť vyplývajúca z číselného kódu zdravotníckeho pracovníka.“.

15.	Príloha č. 1 sa dopĺňa časťou C, ktorá vrátane nadpisu znie:

„C. Národný register organizácií zaobchádzajúcich s liekmi

a)	Zoznam spracúvaných osobných údajov

Rodné číslo fyzickej osoby, meno a priezvisko, rodné priezvisko, pohlavie, dátum a miesto narodenia, dátum a miesto úmrtia, existenčný stav, akademické tituly, vedecko-pedagogické tituly, štátne občianstvo, štát a miesto trvalého pobytu alebo miesto prechodného pobytu v Slovenskej republike držiteľa povolenia na výrobu humánnych liekov, výrobu skúšaných humánnych produktov a skúšaných humánnych liekov, prípravu transfúznych liekov, individuálnu prípravu liekov na inovatívnu liečbu, veľkodistribúciu humánnych liekov, farmaceutickej spoločnosti, odborného zástupcu a štatutárneho zástupcu, dátum začatia a dátum ukončenia výkonu funkcie štatutárneho zástupcu alebo odborného zástupcu, registračné číslo a označenie príslušnej stavovskej organizácie odborného zástupcu, meno a priezvisko kontaktnej osoby.

b)	Účel spracúvania osobných údajov

Vedenie údajovej základne, naplnenie identifikačnej, registračnej, integračnej, informačnej a štatistickej funkcie registra na národnej a medzinárodnej úrovni; tvorba a vyhodnocovanie štatistických výstupov.

c)	Okruh dotknutých osôb

Držiteľ povolenia na výrobu humánnych liekov, výrobu skúšaných humánnych produktov a skúšaných humánnych liekov, prípravu transfúznych liekov, individuálnu prípravu liekov na inovatívnu liečbu veľkodistribúciu humánnych liekov, farmaceutická spoločnosť, odborný zástupca, ak bol ustanovený, štatutárny zástupca právnickej osoby a kontaktná osoba.

d)	Účel poskytovania osobných údajov

Budovanie a zabezpečenie funkčnosti národného zdravotníckeho informačného systému a jeho priebežná aktualizácia v súčinnosti s tretími stranami ako nástroja riadiacej a kontrolnej činnosti.

e)	Zoznam osobných údajov, ktoré možno poskytnúť

Rodné číslo fyzickej osoby, meno a priezvisko, rodné priezvisko, pohlavie, dátum a miesto narodenia, dátum a miesto úmrtia, existenčný stav, akademické tituly, vedecko-pedagogické tituly, štátne občianstvo, štát a miesto trvalého pobytu alebo miesto prechodného pobytu v Slovenskej republike držiteľa povolenia na výrobu humánnych liekov, výrobu skúšaných humánnych produktov a skúšaných humánnych liekov, prípravu transfúznych liekov, individuálnu prípravu liekov na inovatívnu liečbu veľkodistribúciu humánnych liekov, farmaceutickej spoločnosti, odborného zástupcu a štatutárneho zástupcu, dátum začatia a dátum ukončenia výkonu funkcie štatutárneho zástupcu alebo odborného zástupcu, registračné číslo a označenie príslušnej stavovskej organizácie odborného zástupcu, meno a priezvisko kontaktnej osoby.

f)	Tretie strany, ktorým sa osobné údaje poskytujú

ministerstvo zdravotníctva, Sociálna poisťovňa a stavovské organizácie v zdravotníctve.“.

16.	V prílohe č. 2 štvrtom bode písm. a) sa za slová „stav dieťaťa“ vkladajú slová „údaj o asistovanej reprodukcii“.

17.	V prílohe č. 2 štvrtom bode písm. c) sa slová „staršie deti do 15 rokov a osoby staršie ako 15 rokov, u ktorých bola vrodená chyba diagnostikovaná v neskoršom veku“ nahrádzajú slovami „deti do 15 rokov s vrodenou chybou“ a na konci sa pripájajú tieto slová: „a osoby so zriedkavou chorobou“.

18.	V prílohe č. 3 ôsmom bode písm. a) sa pred slová „rodné číslo“ vkladajú slová „meno, priezvisko, titul,“.

19.	V prílohe č. 3 12. bode písm. a) sa slová „kód klienta, vek klienta“ nahrádzajú slovami „kód užívateľa, vek užívateľa“, za slovami „kód primárnej drogy“ a slovami „kód sekundárnej drogy“ sa vypúšťajú slová „podľa Pompiduovej skupiny“, za slová „použitie injekčnej striekačky“ sa vkladajú slová „vek prvého užitia drogy injekčne,“ a za slová „iným užívateľom drog“ sa vkladajú slová „HIV testovanie pri použití injekčnej striekačky, HCV testovanie pri použití injekčnej striekačky,“

Čl. II

Zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení zákona č. 718/2004 Z. z., zákona č. 305/2005 Z. z., zákona č. 352/2005 Z. z., zákona č. 660/2005 Z. z., zákona č. 282/2006 Z. z., zákona č. 522/2006 Z. z., zákona č. 673/2006 Z. z., zákona č. 358/2007 Z. z., zákona č. 518/2007 Z. z., zákona č. 530/2007 Z. z., zákona č. 594/2007 Z. z., zákona č. 461/2008 Z. z., zákona č. 581/2008 Z. z., zákona č. 192/2009 Z. z., zákona č. 108/2009 Z. z., zákona č. 533/2009 Z. z., zákona č. 121/2010 Z. z., zákona č. 136/2010 Z. z., zákona č. 151/2010 Z. z., zákona č. 499/2010 Z. z., zákona č. 133/2011 Z. z., zákona č. 250/2011 Z. z., zákona č. 185/2012 Z. z., zákona č. 252/2012 Z. z., zákona č. 395/2012 Z. z., zákona č. 421/2012 Z. z., zákona č. 41/2013 Z. z., zákona č. 153/2013 Z. z., zákona č. 220/2013 Z. z., zákona č. 338/2013 Z. z. zákona č. 463/2013 Z. z., zákona č. 185/2014 Z. z., zákona č. 364/2014 Z. z., zákona č. 77/2015 Z. z., zákona č. 148/2015 Z. z., zákona č. 253/2015 Z.z., 336/2015 Z.z., zákona č. 428/2015 Z.z., zákona č. 429/2015 Z.z., zákona č. 126/2016 Z.z. a zákona č. 167/2016 Z.z. sa mení a dopĺňa takto:

1.	V § 9 ods. 4 druhej vete sa vypúšťajú slová „s elektronickým čipom (ďalej len „preukaz poistenca“).

2.	§ 10a vrátane nadpisu znie:

„§ 10a
Preukaz poistenca

	(1) Príslušná zdravotná poisťovňa je povinná preukázateľne doručiť poistencovi preukaz poistenca do piatich dní odo dňa potvrdenia prihlášky, ak poistenec nemá vydaný občiansky preukaz s elektronickým čipom.

(2)	Príslušná zdravotná poisťovňa je povinná na základe žiadosti poistenca vydať poistencovi európsky preukaz do 30 dní od jej podania. Zdravotná poisťovňa môže európsky preukaz vydať na druhej strane preukazu poistenca. Lehota na vydanie európskeho preukazu podľa prvej vety neplatí, ak zdravotná poisťovňa vydá poistencovi európsky preukaz na druhej strane preukazu poistenca pri vzniku verejného zdravotného poistenia a zmene zdravotnej poisťovne.
 
	(3) Európsky preukaz spĺňa náležitosti a obsahuje údaje podľa osobitných predpisov.^17)“.

Poznámka pod čiarou k odkazu 17 znie:
„^17) Rozhodnutie č. S1 z 12. júna 2009 o európskom preukaze zdravotného poistenia (Ú.v. EÚ C 106, 24.4.2010).
Rozhodnutie č. S2 z 12. júna 2009 o technických špecifikáciách európskeho preukazu zdravotného poistenia (Ú.v. EÚ C 106, 24.4.2010).“.

3.	§ 10aa vrátane nadpisu sa vypúšťa.

4.	V § 22 ods. 2 písmeno j) znie:

„j) preukazovať sa pri poskytnutí zdravotnej starostlivosti u poskytovateľa zdravotnej starostlivosti občianskym preukazom s elektronickým čipom, ak ho má vydaný, a vložiť občiansky preukaz s elektronickým čipom do technického zariadenia poskytovateľa zdravotnej starostlivosti počas vytvorenia príslušného elektronického zdravotného záznamu v elektronickej zdravotnej knižke; povinnosť vložiť občiansky preukaz do technického zariadenia poskytovateľa zdravotnej starostlivosti sa nevzťahuje na poskytnutie neodkladnej starostlivosti; ak osoba nemá vydaný občiansky preukaz s elektronickým čipom preukazuje sa pri poskytovaní zdravotnej starostlivosti u poskytovateľa zdravotnej starostlivosti preukazom poistenca.“.

5.	§ 38c vrátane nadpisu sa vypúšťa.

6.	§ 38ed vrátane nadpisu sa vypúšťa.

7.	§ 38ee vrátane nadpisu sa vypúšťa.

Čl. III

	Zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení zákona č. 719/2004 Z. z., zákona č. 353/2005 Z. z., zákona č. 538/2005 Z. z., zákona č. 660/2005 Z. z., zákona č. 25/2006 Z. z., zákona č. 282/2006 Z. z., zákona č. 522/2006 Z. z., zákona č. 12/2007 Z. z., zákona č. 215/2007 Z. z., zákona č. 309/2007 Z. z., zákona č. 330/2007 Z. z., zákona č. 358/2007 Z. z., zákona č. 530/2007 Z. z., zákona č. 594/2007 Z. z., zákona č. 232/2008 Z. z., zákona č. 297/2008 Z. z., zákona č. 461/2008 Z. z., zákona č. 581/2008 Z. z., zákona č. 192/2009 Z. z., zákona č. 533/2009 Z. z., zákona č. 121/2010 Z. z., zákona č. 34/2011 Z. z., nálezu Ústavného súdu Slovenskej republiky č. 79/2011 Z. z., zákona č. 97/2011 Z. z., zákona č. 133/2011 Z. z., zákona č. 250/2011 Z. z., zákona č. 362/2011 Z. z., zákona č. 547/2011 Z. z.,  zákona č. 185/2012 Z. z., zákona č. 313/2012 Z. z., zákona č. 421/2012 Z. z., zákona č. 41/2013 Z. z., zákona č. 153/2013 Z. z., zákona č. 220/2013 Z. z., zákona č. 338/2013 Z. z., zákona č. 352/2013 Z. z., zákona č. 185/2014 Z. z., zákona č. 77/2015 Z. z., zákona č.140/2015 Z. z., zákona č. 265/2015 Z. z., zákona č. 429/2015 Z. z., zákona č. 91/2016 Z. z. a zákona č.125/2016 Z. z. sa mení a dopĺňa takto:

1.	V § 6 ods. 1 písmená a) a b) znejú:
„a) prijíma a potvrdzuje prihlášky na verejné zdravotné poistenie a vydáva preukazy poistencov verejného zdravotného poistenia (ďalej len "poistenec") podľa osobitného predpisu,^11) ak poistencovi nebol vydaný občiansky preukaz s elektronickým čipom,^11aa)
 
b) vydáva európske preukazy zdravotného poistenia podľa osobitného predpisu,^11a) ak zdravotná poisťovňa je inštitúciou miesta bydliska podľa písmena r), vydá poistencovi iného členského štátu, ktorý má na území Slovenskej republiky bydlisko, preukaz poistenca verejného zdravotného poistenia s označením "EU",".

Poznámka pod čiarou k odkazu 11aa znie:
„^11aa) § 4a zákona č. 224/2006 Z. z. o občianskych preukazoch a o zmene a doplnení niektorých zákonov v znení neskorších predpisov.“.

2.	V § 6a ods. 3 sa vypúšťa písmeno j).

3.	V § 20 ods. 1 písm. e) piatom bode sa za slová „dátum úmrtia“ vkladá čiarka a slová „registračné číslo a označenie príslušnej stavovskej organizácie“.

Čl. IV

	Zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov č. 244/2012 Z.z., zákona č. 459/2012 Z.z., zákona č. 153/2013 Z.z., zákona č. 220/2013 Z.z., zákona č. 185/2014 Z.z., zákona č. 77/2015 Z.z., zákona č. 393/2015 Z.z., zákona č. 91/2016 Z.z. a zákona č. 167/2016 Z.z. sa mení a dopĺňa takto:

1.	V § 7 ods. 12 sa na konci pripája táto veta: „Ak ide o povolenie na poskytovanie lekárenskej starostlivosti v nemocničnej lekárni, poskytuje ministerstvo zdravotníctva údaje aj samosprávnemu kraju.“.

2.	V § 23 ods.1 písm. ag) sa za slová „preukaze poistenca“ vkladajú slová „alebo občianskom preukaze“.

3.	V § 23 ods. 3 sa slová „preukazom poistenca s elektronickým čipom a na požiadanie vložiť preukaz poistenca s elektronickým čipom alebo občiansky preukaz s elektronickým čipom a príslušným certifikátom“ nahrádzajú slovami „občianskym preukazom s elektronickým čipom, ak ho má vydaný, alebo preukazom poistenca a na požiadanie vložiť občiansky preukaz s elektronickým čipom, ak ho má vydaný“.

4.	V § 138 ods. 5 písm. as) sa za slová „preukaze poistenca“ vkladajú slová „alebo občianskom preukaze s elektronickým čipom“.

Čl. V

Tento zákon nadobúda účinnosť 1. marca 2017, okrem čl. II šiesteho bodu, ktorý nadobúda účinnosť 1. mája 2017, čl. II prvého až tretieho bodu, piateho a siedmeho bodu a čl. III prvého a druhého bodu, ktoré nadobúdajú účinnosť 1. júna 2017, čl. II štvrtého bodu a čl. IV druhého až štvrtého bodu, ktoré nadobúdajú účinnosť 1. januára 2018.